Welhavens gate 11
**Welhavens gate** er en gate i Moss kommune med 11 forskjellige adresser. Welhaven gate er oppkalt etter Johan Sebastian Welhaven (1807-73). Det er en kort gate som går nordvest over fra Klostergatas nordre del til Vogts gate, der den er stengt for utkjøring. Denne korte blindveien var tidligere den nordre delen av Klostergata.

Historie om Kongensgate
-----------------------

Welhavens gate er en nylig navngitt gate som tidligere var en del av Kongens gate og Klostergata. Den ble en egen gate i 2007, og er bestående av 11 hus som i dag er husnummer fra 2 til 15.  Navngivning var ikke noe stort fokus på sent 1700- tidlig 1800-tallet, de få gatene som hadde navn var navngitt veldig åpenlyst med navn som "gjorde sig sjøl" en av de eldste gatene var kongens gate eller "konggaden" også i gammel tid kalt "Den øvre gade". Den var på den tiden riksveien, og kongeveien som førte gjennom byen.  

Kongens gate var opprinnelig en del av den gamle kongevei mellom Christiania og København, og hovedvei fra Oslo til Sverige (Riksvei 1) helt til 1961. Veien endte på Svinesund der svenske Riksvåg 2 førte deg videre sydover. Fra 1965 ble veien en del av det europeiske veisystemet og fikk betegnelsen E6.. Det tidligere navnet Koggarden ble modernisert rundt i 1907. Veien går fra Mossefossen sørover til Vogts gate. Kongens gate var det offisielle navnet på byens hovedgate sydover fra Mossefossen til Radet.

Welhavens gate 2
Welhavens gate 9
### Industribyen Moss

På begynnelsen av 1800 tallet var Moss kjent for brennevinsproduksjon og jernindustri. De store møllene ble da først anlagt i 1860 årene. Et av de store firmaene innen brennevinsproduksjon ble fra 1850-årene sentrale i etableringen av mølleindustrien i byen, H. Gerner & Søn. I takt med utbyggingen av mølleindustrien ble det bygd nye drifts- og lagerbygninger ved Mossefossen. Dette gjorde da byen Moss til en av de sentrale møllebyene i landet. Fra rundt siste halvdel av 1800-tallet og fram til rundt 1990-årene var Moss en typisk norsk industriby, hvor særlig papirindustri, emballasjeindustri, mølleindustri og verftsindustri stod sterkt. «Mosselukta» er et kjent begrep som beskriver celluloselukten fra fabrikken til Peterson Linerboard i sentrum av byen. Det er en vanlig misforståelse at «Mosselukta» konstant henger over byen. Etter at Peterson ble stengt april 2012 har den kjente «Mosselukta» forsvunnet helt fra byen, dermed kan vi si at lukta var assosiert med cellulosefabrikken. 

Beboerne i Kongensgate og Radet hadde på den tiden flere ulike arbeid/yrker. Beboerne i gatene jobbet enten på cellulosen eller på mølla. Tallet på arbeidsplasser økte og Moss ble en by av arbeidere, mange av dem var innflyttere. Noen kom hele veien fra Sverige, mens andre fra bygdene innfor Moss og andre norske byer.

Skader og oppussing
-------------------

Moss har vært herjet av bybranner flere ganger, den siste og store bybrannen som herjet Moss var på 1881. Den 16. juli 1881 brant 39 hus ned, mens fire ble kraftig skadet. De fleste husene var i Kongens gate og dagens Klostergata (tidligere radet). Brannen brøt ut i Moss Bryggeris lokaler, som videre spredte seg sør- og østover helt til Klostergata 1. Husene i Kongensgate fikk dermed nye nummer og som etterfølge av brannen ble det innført murtvang i de sentrale delene av Moss.

Bygninger
---------

Hus i Welhavens gate

* Nr. 15
* Nr. 14
* Nr. 13
* Nr. 12
* Nr. 11
* Nr. 10
* Nr. 9
* Nr. 8
* Nr. 7
* Nr. 6
* Nr. 5
* Nr. 4
* Nr. 3
* Nr. 2

Welhavens gate 7, 9 og 15 har en sammenhengende bakgård som var i tidligere Kongens gate. Disse bygningene representerer overgangen mellom bygårdene i mur i Kongensgate og de eldre by boligene i Klostergata. Skillet kom etter bybrannen i 1881. Bygningene og utseende deres er endret ombygginger siden de først ble bygd, men de har likevel beholdt mye av sin autentisert. Bygningene bevares som en del av et helhetlig bygningsmiljø langs hovedveitraseen gjennom Moss, Kongeveien.

Welhavens gate da og nå
-----------------------

| Gatenr. nå | Nåværende Welhavens gate | Gatenr. da | Tidligere Kongens gate | Kort beskrivelse |
| --- | --- | --- | --- | --- |
| Welhavens gate 15 |  | Kongens gate 37, leilighet 1 |  | Welhavens gate het tidligere Kongens gate. Adressen til dagens Welhavens gate 15 er var Kongens gate 37 på den tiden. |
| Welhavens gate 9 |  | Kongens gate 37, leilighet 2 |  | I rundt 1890- tallet så var det kun et hus som het Kongens gate 37. fra rundt  1914 ser vi at det har blitt bygd opp et nytt hus som da vil si at det var to hus som da hadde husnummer 37. |
| Welhavens gate 7 |  | Kongens gate 35 |  | Husene 7, 9 og 15 danner en sammenhengende husrekke langs tidligere Kongens gate. Som vi ser på kartet er Kongens gate 35, dagens Welhavens gate 7. |
| Welhavens gate 6 |  | Kongens gate 40 |  | Dagens Welhavens gate 6A og 6B, tidligere Kongens gate 40. |

Referanser
----------

1. ↑  «Welhavens gate – Moss byleksikon». *www.mossbyleksikon.no*. Besøkt 24. september 2019.
2. ↑  «Kongens gate – Moss byleksikon». *www.mossbyleksikon.no*. Besøkt 24. september 2019.
3. ↑  «Kongens gate – Moss byleksikon». *www.mossbyleksikon.no*. Besøkt 8. oktober 2019.
4. ↑  «Industri i Moss – lokalhistoriewiki.no». *lokalhistoriewiki.no*. Besøkt 2. oktober 2019.
5. ↑  «Industribyen». *www.mosshistorielag.no*. Besøkt 2. oktober 2019.
6. ↑  «Bybranner – Moss byleksikon». *www.mossbyleksikon.no*. Besøkt 8. oktober 2019.
7. ↑  «Welhavens gate - gate i Moss - Norske postnummer med koordinatar». *www.erikbolstad.no*. Besøkt 24. september 2019.
8. ↑  Kulturminnesøk. «Kulturminnesøk». *www.kulturminnesok.no*. Besøkt 8. oktober 2019.

|  |  |
| --- | --- |
| Oppslagsverk/autoritetsdata | Lokalhistoriewiki **·** Sentralt stedsnavnregister
 |